Man sterf toe hy in brug vasryFoto: Verskaf ŉ Man in sy 50’s is dood nadat sy voertuig Donderdag teen ŉ brug oor die M4-snelweg in Durban getref het. Chris Botha, ŉ woordvoerder van Netcare 911, het gesê die ongeluk het by die M41-brug plaasgevind. “Die man was in ŉ kritieke toestand toe paramedici by die toneel opgedaag het,” het Botha gesê. “Hy was in die wrak vasgekeer. Paramedici het die man uit die wrak bevry en vir langer as ŉ halfuur tevergeefs probeer om sy lewe te red. Hy is op die toneel dood verklaar,” het hy gesê. Die oorsaak van die ongeluk is nie bekend nie.